આપણા કચ્છની ગાયો આપણા માટે ગૌરવ સમાન છે! આવા ગૌવંશોનું જતન થાય અને લોકોના પોતાના સ્વાસ્થ્ય માટે પણ પુરતા આહાર સમું ચોખ્ખું દુધ મળી રહે તેવી વ્યવસ્થા "ભુજ શહેર પશુ ઉછેરક માલધારી સંગઠન" દ્વારા કરવામાં આવી છે. સંગઠન સાથે સંકલન કરી માલધારીઓના ઉત્કર્ષ માટે કાર્યરત 'સહજિવન' સંસ્થાના નીતાબેન ખુબચંદાનીએ આપેલી માહિતી મુજબ સંગઠનમાં જોડાયેલા ભુજના માલધારીઓની ગાયોનું ચોખ્ખું દુધ ભુજવાસીઓને મળે એ માટેની કવાયત હાથ ધરાઇ છે. આ પ્રક્રિયામાં ગ્રાહકોને તેમના ઘરે પણ તાજું દુધ પહોંચાડવામાં આવશે. વધુ વિગત મુજબ જો એક વિસ્તાર કે કોલોનીમાંથી ૨૫થી ૩૫ ગ્રાહકોની તાજા દુધની માંગ આવશે તો એ વિસ્તારમાં દુધના 'એટીએમ'ની વ્યવસ્થા પણ કરવામાં આવશે.